Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Alkotmánybíróság 20/1990. (X. 4.) AB határozatában leszögezi, hogy a közszereplés vállalásával együttjárhat a magánszférához való jog bizonyos korlátozása, mint például a nyilvános közszereplés alkalmával készült kép- és hangfelvétel
Paragraph Index: 1092

Alkotmánybíróság 20/1990. (X. 4.) AB határozatában leszögezi, hogy a közszereplés vállalásával együttjárhat a magánszférához való jog bizonyos korlátozása, mint például a nyilvános közszereplés alkalmával készült kép- és hangfelvétel nyilvánosságra hozásának lehetősége az érintett hozzájárulása nélkül. Ez mindazok számára, akik a nyilvánosság elé lépnek, természetes következménye eme szerepüknek, vagyis számolniuk kell vele. Másrészt a korlátozás a közönség tájékozódáshoz való jogával kielégítően indokolható. A nyilvános üléseken készült felvételek tehát külön engedély nélkül közzétehetők. Tudomásom szerint az országban több olyan önkormányzat is található, melynek képviselő-testületi üléseit a helyi városi televízió élő egyenes adásban közvetíti. A nyilvános ülésen elhangzó információk az adatvédelmi törvény (Avtv.) alapján közérdekű adatnak minősülnek. Ha a képviselőtestület a napirendi pontok tárgyalása során olyan témához ér, mely az állampolgárok magánszféráját érinti, az Ötv. 12. §

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes